b'\n_START_ARTICLE_\nCollinsita\n_START_SECTION_\nCaracter\xc3\xadstiques\n_START_PARAGRAPH_\nLa collinsita \xc3\xa9s un fosfat de f\xc3\xb3rmula qu\xc3\xadmica Ca\xe2\x82\x82Mg(PO\xe2\x82\x84)\xe2\x82\x82\xc2\xb72H\xe2\x82\x82O. Cristal\xc2\xb7litza en el sistema tricl\xc3\xadnic en cristalls en l\xc3\xa0mines o prism\xc3\xa0tics, de fins a 2 cm; tamb\xc3\xa9 en agregats fibrosos globulars i en masses botrioidals en capes conc\xc3\xa8ntriques. La seva duresa a l\'escala de Mohs \xc3\xa9s de 3 a 3,5. _NEWLINE_Segons la classificaci\xc3\xb3 de Nickel-Strunz, la collinsita pertany a "08.CG - Fosfats sense anions addicionals, amb H\xe2\x82\x82O, amb cations de mida mitjana i gran, RO\xe2\x82\x84:H\xe2\x82\x82O = 1:1" juntament amb els seg\xc3\xbcents minerals: cassidyita, fairfieldita, gaitita, messelita, parabrandtita, talmessita, hillita, brandtita, roselita, wendwilsonita, zincroselita, rruffita, ferrilotharmeyerita, lotharmeyerita, mawbyita, mounana\xc3\xafta, thometzekita, tsumcorita, cobaltlotharmeyerita, cabalzaritza, krettnichita, cobalttsumcorita, nickellotharmeyerita, manganlotharmeyerita, schneebergita, nickelschneebergita, gartrellita, helmutwinklerita, zincgartrellita, rappoldita, fosfogartrellita, lukrahnita, pottsita i niqueltalmessita.\n_START_SECTION_\nFormaci\xc3\xb3 i jaciments\n_START_PARAGRAPH_\nLa collinsita \xc3\xa9s un producte secundari de la meteoritzaci\xc3\xb3 que est\xc3\xa0 t\xc3\xadpicament incrustat en altres minerals. Ha estat trobada a Alemanya, Austr\xc3\xa0lia, \xc3\x80ustria, les Bahames, el Brasil, el Canad\xc3\xa0, els Estats Units, el Marroc, Nam\xc3\xadbia, Noruega, Romania, R\xc3\xbassia, S\xc3\xa8rbia, i Sud-\xc3\xa0frica. A Espanya ha estat trobada a la pedrera Julita, a Salamanca. Als territoris de parla catalana ha estat trobada a Gav\xc3\xa0, a la prov\xc3\xadncia de Barcelona i a Mallorca.'